જિલ્લા કોગ્રેસ પ્રમુખ સૂર્યસિંહ ડાભીએ જણાવ્યું કે પેથાપુર પાલિકામાં ભાજપ પાસે બહુમતી હોવા છતાં અનુસૂચિત જાતિના એક પણ સભ્ય ન હતાં. જેથી વોર્ડ-૪ના પાટીદાર સભ્યને રાજીનામુ અપાવી બેઠક ખાલી કરાવી પેટા ચૂંટણીમાં એસસી (અનુસૂચિત જાતિ) ઉમેદવારને મેદાનમાં ઉતાર્યા હતાં. પરંતુ ભાજપના ગઢ મનાતા વોર્ડ-૪ના મતદારોએ ભાજપને જાકારો આપ્યો હતો. જેથી સત્તા હાથમાંથી સરકી જાય તેવા સંજોગો આવતાં સરકાર ધુંઆપુંઆ થઇ ગઇ હતી. તેમણે આક્ષેપ કર્યો કે સત્તા મેળવવા ભાજપે કોંગ્રેસના અનુસૂચિત જાતિના સભ્યને ભાજપમાં લઇ જવા અથાગ પ્રયાસ કર્યા હતાં. તેમાં સફળતા નહીં મળતાં રોસ્ટરમાં ફેરફાર કરી એસસી જાતિના ઉમેદવારનો બંધારણિય હક્ક છીનવી લીધો છે. સરકારના આ પ્રકારના કાવાદાવાથી પ્રજા જાગૃત થઇ છે અને હવે ભાજપને જાકારો આપવા મક્કમ બની છે.